Á réttu róli ? Niðurstöður skólaþings 2019 Niðurstöðum Skólaþings sveitarfélaga , sem haldið var 4. nóvember 2019 undir yfirskriftinni „ Á réttu róli ? “ verður fylgt eftir á fyrsta morgunverðarfundi sambandsins um skólamál 17. febrúar nk. á Grand hóteli , frá kl. 8:15 - 10:15 . Á skólaþinginu var athygli þátttakenda beint að skipan og umgjörð skólakerfisins fyrst og fremst . Lagðar voru spurningar fyrir fyrirlesara , ungmennaráð og þátttakendur um það hvort og þá hvernig gildandi skólaskipan væri að þjóna nemendum og áskorunum til framtíðar . Því var m.a. velt upp hvort sú skipan , sem rætur á að rekja til grunnskólalaga frá 1974 , væri mögulega að hefta þróun íslensks skólakerfis eða hefði ekkert með það að gera . Afar dýrmætar upplýsingar fengust úr umræðuhópum , svörum frá ungmennaráðum og í erindum fyrirlesara á skólaþinginu . Nú vill sambandið taka umræðuna áfram og fær til þess valinkunna einstaklinga af vettvangi skóla og atvinnulífs .